અત્રે ઉલ્લેખનીય છે કે, દાહોદમાં આ ઉજવણી માટે ૯ મેદાનોની વ્યવસ્થા કરવામાં આવી હતી. વિદ્યાર્થીઓ અને લોકોને કોઈ મુશ્કેલી ના પડે તે માટે જિલ્લા વહીવટી તંત્ર દ્વારા વિશેષ વ્યવસ્થાના પરિણામ સ્વરૂપે સમગ્ર દાહોદ જિલ્લામાં સવા ત્રણ લાખથી વધુ સંખ્યામાં વિદ્યાર્થી-બાળકો સહિત નાગરિકોએ ઉત્સાહભેર ભાગ લઈને યોગનું નિદર્શન કરી કાર્યક્રમને સફળ બનાવ્યો હતો. બ્રહમાકુમારીઝ, વિશ્વ વિદ્યાલય, સ્વાધ્યાય પરિવાર, પતંજલિ સંસ્થા, આર્ટ ઓફ લીવીંગ સહિત જુદી જુદી સ્વૈચ્છિક સંસ્થાઓના સંપૂર્ણ સહયોગથી “ વિશ્વ યોગ દિવસ” ની ભવ્ય ઉજવણી કરવામાં આવી હતી.